| "Oi beibi"Raptori |
| --- |
| Singlen "Oi beibi" kansikuva |
| Oi beibi 16 -version kansi |
| Singlen tiedot |
|  Albumilta | *Moe!* |
|  Julkaistu | 1990 |
|  Tuottaja(t) | Raptori (alkuperäinen)JS16 (16-versio) |
|  Tyylilaji | rap, huumorimusiikki |
|  Kesto | 03.22 |
|  Levy-yhtiö | Megamania |

ÄäninäyteOi beibiAlle 10%:n näyte kappaleesta.Äänitiedostojen kuunteluohjeet

"**Oi beibi**" on rap-yhtye Raptorin vuonna 1990 levyttämä kappale. Kappale on yhtyeen tunnetuimpia ja se valittiin muun muassa vuoden 1990 parhaaksi kotimaiseksi singleksi.

Kappale julkaistiin yhtyeen debyyttialbumilla *Moe!* ja omana singlenään kappaleen "Tuhansien sulojen maa" kanssa. Kappaleen on säveltänyt Izmo (Ismo Heikkilä) ja sanoittanut Jufo III (Juho Peltomaa).

Kappaleesta tehtiin remixversio "Oi beibi (Syvähyvinkää mix)", joka julkaistiin yhtyeen minialbumilla *Kohella oi Pluto*, vuonna 1995 Megamanian ja Johanna Kustannuksen julkaisemalla *Oi beibi* -singlelevyllä sekä vuonna 1996 julkaistulla kokoelmalevyllä *Epäviralliset muistelmat*.

Raptori on tehnyt sarjan Oi beibi -kappaleistaan. "Oi beibi 2" julkaistiin yhtyeen toisella studioalbumilla *Tulevat tänne sotkemaan meidän ajopuuteorian* vuonna 1991, singlenä kappaleiden "Debi Gibson (Viiraa Pääzä mix)" ja "Hämyt" kanssa sekä vuonna 1995 julkaistulla *Oi beibi*-singlelevyllä. Kolmas versio "Oi beibi IV (Faijan Uhka)" on vuonna 2000 julkaistulla albumilla *Ouu-raisakson!.* Samana vuonna julkaistiin singlelevy *Raptori vs. Caater*, joka sisälsi kaksi Caaterin tekemää trancepohjaista remixversiota "Oi beibi IV" -kappaleesta. Vuonna 2010 Jaakko Salovaara teki Oi beibi -kappaleesta uuden version nimeltä "Oi beibi 16". Kyseisestä versiosta julkaistiin myös musiikkivideo. Musiikkivideo kuvattiin Pablo Filmsin tuotantotiloissa, Konalan teollisuusalueella sijaitsevassa rakennuksessa. Videossa käytettiin rekvisiittana muun muassa 60 pumpattavaa barbaraa.

Yhtye ilmoitti *Ouu-raisakson!* -levyn koteloetiketissä, että vielä julkaisematon "Oi beibi III" tehtäisiin vasta tulevaisuudessa, koska 
kappaletta ei voitu nauhoittaa haluttuun muotoon silloisen tekniikan avulla. Tämä on tulkittu parodiaksi George Lucasin Tähtien Sota -elokuville.

Kappaleen sanat
---------------

Kappaleessa henkilö vihjailee seksuaalisista haluista "beibiä" kohtaan, mutta niiden toteuttaminen vaikeutuu "beibin" isän uskonnollisen vakaumuksen takia. Kappaleen viimeisessä säkeistössä käsitellään biseksuaalisuutta, lapsen seksuaalista hyväksikäyttöä ja perheväkivaltaa. 

> »Tahtoisin olla sun kanssasi sillai, tiedäthän kyllä itsekin millai. Tahtoisin sua niin koskettaa, vaan entä jos faijasi tietää saa?» 
> 
> 

> »Haluaisin suudella sinua kovasti, miksi ihmeessä isäsi on rovasti?» 
> 
> 

> »Ah, nyt erittyy hormoni, miksi täytyy faijasi olla mormoni?» 
> 
> 

Otetaan faijasi mukaan kimppaan  

Olenkin jo kyllästynyt pelkkään pimppaan  

Pienenä eno minut aina raiskasi  

Jos en antanut seinään paiskasi

Lähteet
-------

1. ↑  Suosikki 1/1991
2. ↑  Moe *Äänitearkisto*. Viitattu 28.4.2010. [vanhentunut linkki]
3. ↑  Megamania mgs 160 ( 45 ) *Äänitearkisto*. Viitattu 28.4.2010. [vanhentunut linkki]
4. ↑  Oi beibi *Äänitearkisto*. Viitattu 28.4.2010. [vanhentunut linkki]
5. ↑  Oi beibi syvähyvinkää miks *Äänitearkisto*. Viitattu 28.4.2010. [vanhentunut linkki]
6. ↑  Pyramid mgx 202cd *Äänitearkisto*.  Arkistoitu 27.9.2011. Viitattu 4.5.2010.
7. 1 2  Raptori - Oi Beibi (CD, Maxi *Discogs*. Viitattu 4.5.2010.
8. ↑  Epäviralliset muistelmat *Äänitearkisto*. Viitattu 28.4.2010. [vanhentunut linkki]
9. ↑  Tulevat tänne sotkemaan meidän ajopuuteorian *Äänitearkisto*. Viitattu 28.4.2010. [vanhentunut linkki]
10. ↑  Pyramid mgx 173 ( 45 ) *Äänitearkisto*. Viitattu 28.4.2010. [vanhentunut linkki]
11. ↑  Raptori - Ouu-Raisakson! (CD, Album) *Discogs*. Viitattu 4.5.2010.
12. ↑  Raptori vs. Caater - Raptori vs. Caater (CD, Maxi) *Discogs*. Viitattu 4.5.2010.
13. ↑  Jaakko Salovaara teki Raptorin Oi Beibi-biisistä uuden version *Iltalehti*. Viitattu 28.4.2010.
14. 1 2 3  Nyqvist, Jannika: Ninjoja ja 60 seksinukkea *Voice*.  13.4.2010. Viitattu 28.4.2010. [vanhentunut linkki]